ཐོ་ཤོག་དེའི་སྒང་དུ་ཁང་མི་ཁག་གསུམ་གྱི་སྒོ་རྟགས་ཨང་གྲངས་རྒྱབ་འདུག་པ་ལྟར་འགུལ་བསྐྱོད་བྱས་པ་ཡིན།དེ་དག་ལས་ཆེས་ཞིབ་ཕྲའི་ངང་རྟགས་དཔྱད་བྱེད་མཁན་ནི་མིག་གི་སྨན་པ་རེད།དེ་མིན་གཞན་གཉིས་ཀྱིས་ཕྱི་བལྟས་ཤིག་དང་ཁྲག་རིགས་གང་ཡིན་པར་སྐད་ཆ་ཙམ་དྲིས་ནས་ས་ཡིག་རྒྱབ་སོང་།དེ་དག་ཚར་རྗེས་སྨན་པ་ཆེན་པོ་ནད་པ་སྟོན་མཁན་གྱི་བང་རིམ་རིང་པོ་སྒྲིག་པ་ཞིག་ཏུ་འགྲོ་དགོས་པ་དང་།སྨན་པ་དེའི་ཐོ་གཞུང་ནང་གི་ཁ་བསྐངས་མང་པོ་ཞིག་ལ་རྟགས་རྒྱབ་པ་གྲུབ་མཚམས་ས་ཡིག་ཅིག་རྒྱབ་སོང་།དེའི་རྗེས་ཕྱིར་ཐོག་མའི་ཐོ་ཤོག་ལེན་སའི་རྒྱ་གར་ཨ་ཅག་དེར་ཐམ་ཀ་གཉིས་རྒྱག་ཏུ་བཅུག་པ་ཡིན།འདི་ནི་སྨན་ཁང་རྟགས་དཔྱད་ཀྱི་ཆེས་མཐའ་མའི་ས་ཡིག་དེ་རེད།